**Cadrul normativ privind organizarea procesului de învăţământ pentru anul școlar 2017-2018**

* Ordinul MECS nr. 5232/14.09.2015 privind aprobarea Metodologiei de organizare a predării disciplinei Religie în învățământul preuniversitar;
* **ORDIN nr. 3.218 din 16 februarie 2018 pentru modificarea [Metodologiei](http://legislatie.just.ro/Public/DetaliiDocumentAfis/171549) de organizare a predării disciplinei Religie în învățământul preuniversitar, aprobată prin [Ordinul ministrului educației și cercetării științifice nr. 5.232/2015](http://legislatie.just.ro/Public/DetaliiDocumentAfis/171548)**

|  |  |
| --- | --- |
| **EMITENT** | ** MINISTERUL EDUCAȚIEI NAȚIONALE** |

* **Publicat în  MONITORUL OFICIAL nr. 220 din 12 martie 2018**

În temeiul prevederilor  [art. 18 din Legea educației naționale nr. 1/2011](http://legislatie.just.ro/Public/DetaliiDocumentAfis/195265), cu modificările și completările ulterioare, și al [Hotărârii Guvernului nr. 26/2017](http://legislatie.just.ro/Public/DetaliiDocumentAfis/191895) privind organizarea și funcționarea Ministerului Educației Naționale, cu modificările ulterioare, ministrul educației naționale emite prezentul ordin.

**Articolul I** [Metodologia](http://legislatie.just.ro/Public/DetaliiDocumentAfis/171549) de organizare a predării disciplinei Religie în învățământul preuniversitar, aprobată prin [Ordinul ministrului educației și cercetării științifice nr. 5.232/2015](http://legislatie.just.ro/Public/DetaliiDocumentAfis/171548), publicat în Monitorul Oficial al României, Partea I, nr. 720 din 24 septembrie 2015, se modifică după cum urmează:

**–**La [articolul 3, alineatul (5)](http://legislatie.just.ro/Public/DetaliiDocumentAfis/171549) va avea următorul cuprins:(5) **Cererea depusă conform alin. (1) este valabilă pe toată perioada de școlarizare în învățământul preuniversitar sau până la schimbarea opțiunii conform alin.** (3).

**Articolul II** Prezentul ordin se publică în Monitorul Oficial al României, Partea I.

**Articolul III** Direcția generală educație timpurie, învățământ primar și gimnazial, Direcția generală învățământ secundar superior și educație permanentă, Direcția minorități, inspectoratele școlare județene/al municipiului București și unitățile de învățământ preuniversitar duc la îndeplinire prevederile prezentului ordin.

**Ministrul educației naționale,**
**Valentin Popa**

București,

16 februarie 2018.Nr. 3.218.

* OMENCS nr. 3220 din 19.02.2018 privind structura anului şcolar 2018-2019
* Aprobarea prin OMENCS nr. 3590/05.04.2016 a Planurilor-cadru de învăţământ pentru învăţământul gimnazial - în conformitate cu prevederile planului-cadru Disciplina Religie se studiază 1 oră pe săptămână.
* Conform art.8, planurile-cadru aprobate se aplică începând cu anul şcolar 2017-2018, la clasa a V-a, începând cu anul şcolar 2018-2019, la clasa a VI-a, începând cu anul şcolar 2019-2020, la clasa a VII-a, începând cu anul şcolar 2020-2021, la clasa a VIII-a.
* Planurile –cadru de învăţământ pentru învăţământul gimnazial pot fi accesate pe site-ul Institutul de Ştiinţe ale Educaţiei (ISE): http //programe.ise.ro/
* **Ordinul ministrului Educației Naționale nr. 3.393/28.02.2017 privind aprobarea programelor școlare pentru învățământul gimnazial**